Aragonès considera tant un govern de concentració com eleccions avançades després de la sentència

Context: El vice-president del govern, Pere Aragonès, creu que 'no cal descartar ni un avançament electoral ni un govern de concentració' per a respondre a una eventual sentència condemnatòria del Tribunal Suprem espanyol. En una entrevista a l'agència Efe, Aragonès ha dit que 'per prendre les millors decisions' a l'hora de donar resposta a les possibles condemnes als presos polítics no s'havia 'd'anar amb prejudicis sobre cap de les possibles alternatives', sinó que calia 'tenir-les totes sobre la taula'. 'Jo no descartaria ni un reforç del govern, amb una ampliació dels suports o amb un govern de concentració, ni unes eleccions', ha dit Aragonès, ara adjunt a la presidència d'ERC i que passarà a ser-ne el coordinador naciona  després del congrés que el partit farà al setembre. Per Aragonès, un 'govern de concentració' és 'un escenari que no hauríem de descartar d'entrada i que podríem avaluar'. 'Els primers amb qui hauríem d'acordar-ho serien el president de la Generalitat i la resta de membres del govern. També pot ser una solució que estigui damunt de la taula, crec que no és descartable', ha insistit Aragonès, que no ha concretat si en un govern d'unitat hi hauria d'haver els comuns i la CUP.

Answer: Efe

Question: Quina agència s'ha reunit amb Pere Aragonès?

Answer: al setembre

Question: Quan serà Pere Aragonès coordinador nacional d'ERC?

Answer: 'un escenari que no hauríem de descartar d'entrada i que podríem avaluar'

Question: Què entén Pere Aragonès per un govern de concentració?


La portaveu d'Esquerra Unida al Parlament Europeu denuncia a la Comissió Europea la detenció de Joan Coma

Context: La portaveu d'Esquerra Unida al Parlament Europeu, Marina Albiol, ha denunciat davant la Comissió Europea la detenció del regidor de la CUP de Vic, Joan Coma, a qui l'estat espanyol acusa 'd'incitació a la sedició'. Concretament, Albiol ha preguntat si aquesta detenció, així com altres mesures judicials que s'estan aplicant a polítics independentistes catalans, compleixen amb la Carta dels Drets Fonamentals de la Unió Europea. En la pregunta adreçada a la Comissió, la portaveu fa referència als casos de la batllessa de Berga, Montse Venturós, a les cinc persones detingudes per cremar fotografies del rei espanyol o a la declaració de la presidenta del Parlament, Carme Forcadell. Finalment, es pregunta si s'està vulnerant l'article 11 de la Carta dels Drets Fonamentals de la UE, que fa referència a la llibertat d'expressió. Per saber-ne més: Joan Coma: 'M'han retirat el passaport però en tindré un de nou d'aquí a un any'

Answer: Comissió Europea

Question: On ha denunciat Albiol la detenció de Coma?

Answer: d'incitació a la sedició

Question: De què s'acusa a Coma?

Answer: llibertat d'expressió

Question: A què fa referència l'article 11 de la Carta dels Drets Fonamentals de la UE?


Ford Almussafes signa el conveni col·lectiu al començament de les seves vacances

Context: La planta de Ford Almussafes signa avui el XVII Conveni Col·lectiu que recull el compromís d'actualitzar els plans de desenvolupament de carrera dels empleats de la factoria, que deixarà de produir des d'aquest divendres fins al 29 d'abril en el cas dels motors i fins al 6 de maig en la fabricació. L'articulat del conveni ha estat actualitzat i recull llenguatge inclusiu, segons informen fonts de la secció sindical de la UGT Ford. La fàbrica començarà les vacances de Setmana Santa aquest divendres i tornarà el dia 29 en el cas dels treballadors de motors en anul·lar-se quatre dels cinc dies de l'expedient de regulació temporal d'ocupació (ERTO) en vigor que hi havia previstos per a finals d'abril i principis de maig. Aquesta setmana els treballadors de fabricació de vehicles sí que estan afectats per l'ERTO, en concret els dies 29 i 30 d'abril i 2 i 3 de maig, per la qual cosa l'activitat es reprendrà el 6 de maig. L'anul·lació de dies d'ERTO per a motors -es manté el del 31 de maig- es deu a l'augment de la demanda dels motors que fabriquen per a Amèrica (per models del Edge, Escape i Continental). La direcció de Ford ha plantejat la necessitat d'avançar les vacances d'estiu a cent onze treballadors d'algunes àrees de Mecanitzats de motors, una possibilitat que UGT veu 'impossible' d'acordar perquè considera que no pot convertir-se en una norma que cada dos mesos 'canviïn els plans de producció', amb el consegüent impacte en les condicions laborals dels empleats.

Answer: de Ford Almussafes

Question: Quina planta signa avui el Conveni Col·lectiu?

Answer: inclusiu

Question: Quin llenguatge inclou l'articulat del nou conveni?

Answer: d'avançar les vacances d'estiu

Question: Quina necessitat ha plantejat la direcció de Ford a cent onze treballadors?


WhatsApp prendrà mesures legals contra els que enviïn missatges massius o automatitzats

Context: WhatsApp ha anunciat que a partir del 7 de desembre de 2019 prendrà mesures legals contra les persones o empreses que enviïn missatges massius o automatitzats als usuaris, o que no utilitzin la plataforma per a ús personal. WhatsApp ha recalcat en un comunicat el caràcter de 'plataforma de missatgeria privada' de l'aplicació i que els missatges automatitzats o massius violen els termes de servei de l'aplicació. Serà la mateixa plataforma la que determinarà si l'usuari o l'empresa du a terme accions d'abús en el servei de missatgeria. Això també fa referència a l'app de WhatsApp Business dissenyada per a la comunicació entre les empreses i els usuaris. WhatsApp obtindrà la informació a través de les accions d'abús que vegi que es cometen a la mateixa plataforma o amb un servei fora de l'aplicació on els usuaris poden avisar que determinades companyies estan violant els termes del servei. WhatsApp assegura que amb la informació disponible a la plataforma ja han trobat i aturat milions de comptes que violaven els termes d'ús.

Answer: 7 de desembre de 2019

Question: A partir de quin dia WhatsApp prendrà mesures legals?

Answer: 'plataforma de missatgeria privada'

Question: Quin és el caràcter de WhatsApp?

Answer: la mateixa plataforma

Question: Qui determinarà si l'usuari abusa del servei de missatgeria?


El PP vol una llista única espanyolista amb Ciutadans a Catalunya

Context: La nova vice-secretària d'Organització del PP i presidenta del partit a Navarra, Ana Beltrán, ha apostat per estendre la fórmula de la coalició Navarra Suma –coalició de PP, Ciutadans i Unió del Poble Navarrès (UPN)– a Catalunya i més territoris fent un Catalunya Suma. 'La coalició Navarra Suma ha estat una fórmula d'èxit i també una fórmula de gran generositat per part dels tres partits que l'hem conformat', ha declarat Beltrán, que ha subratllat que la idea va partir del PP 'fa ja dos anys' i es va 'consumar' en les eleccions del 26 de maig amb un 'gran resultat' que els va fer ser primera força. Tanmateix, això no va ser prou per governar i la socialista María Chivite va ser investida amb el suport de Geroa Bai, Podem, Izquierda-Ezquerra i l'abstenció d'EH-Bildu. Beltrán ha assenyalat que ella sempre ha defensat que 'davant circumstàncies excepcionals calia prendre mesures excepcionals', com segons ella era el cas de Navarra. Això sí, ha admès que abans de plantejar 'aquesta mateixa fórmula de gran coalició per a Espanya', caldria 'analitzar-ho amb més profunditat'. De moment Ciutadans ha rebutjat de ple estendre aquesta fórmula a altres territoris al·legant que no es presentarà enlloc més sense les seves sigles.

Answer: Ana Beltrán

Question: Qui és la presidenta del PP a Navarra?

Answer: PP, Ciutadans i Unió del Poble Navarrès

Question: Quins partits formen la coalició Navarra Suma?

Answer: María Chivite

Question: Qui va ser investida?


Compromís es quedarà al grup mixt si no pot formar grup propi al congrés espanyol

Context: Compromés intentarà un altre cop conformar grup parlamentari propi al congrés espanyol, tal com ja va fer a les lesgislatura passada, i en el cas que la mesa tampoc l'hi doni el vist-i-plau, els seus cinc diputats s'integraran al grup mixt i no es quedaran amb Units Podem. Ho ha dit el seu portaveu parlamentari, Joan Baldoví. El mes de gener, Compromís ja va trencara l'aliança que tenia amb Podem i, desrpés d'haver estat rebutjada la seva petició de crear un grup propi, va decidir abandonar el grup violeta i passar-se al mixt. La mesa del congrés espanyol va rebutjar el grup de Compromís perquè el 20-D no havia aconseguit el mínim de cinc diputats —en va obtenir quatre—, i perquè no respectava l'article del reglament que impedeix que diputats de la mateixa candidatura pugui formar grups separats. Ara la formació liderada per Mònica Oltra té cinc escons però segueix tenint el problema d'haver-se presentat a les eleccions amb Units Podem. A més, el reglament exigeix també que el percentatge de vot de Compromís sigui del 15% i el que va aconseguir 'A la Valenciana' no es pot repartir ni assignar tot a aquesta formació.

Answer: cinc

Question: Quants diputats té Compromís?

Answer: Podem

Question: Amb qui tenia una aliança Compromís?

Answer: grups separats

Question: Què no poden formar diputats de la mateixa candidatura?


El TSJC diu que no és competent per a resoldre sobre el nomenament dels consellers

Context: El Tribunal Superior de Justícia de Catalunya (TSJC) considera que no té competència per resoldre sobre la no publicació al Diari Oficial de la Generalitat de Catalunya (DOGC) del decret de nomenaments dels consellers. Divendres, el president de la Generalitat, Quim Torra, va anunciar que demanaria al tribunal mesures cautelaríssimes després d'haver rebut el dictamen de la Comissió Jurídica Assessora que va concloure que l'estat espanyol havia de permetre la publicació del decret. La secció cinquena de la sala contenciosa del tribunal ha deliberat avui sobre el recurs presentat i ha conclòs que no té competència per abordar-lo ni per resoldre sobre les mesures cautelars perquè es dirigeix contra el govern espanyol. El TSJC ha donat 10 dies hàbils a les parts per presentar al·legacions. Durant aquest termini les parts podran presentar al·legacions abans que la sala resolgui a través d'una interlocutòria si acaba admetent o no el recurs a tràmit.

Answer: Diari Oficial de la Generalitat de Catalunya

Question: On no es va publicar el decret de nomenament dels consellers?

Answer: l'estat espanyol

Question: Qui havia de permetre la publicació del decret al DOGC?

Answer: 10

Question: Quants dies tenen per presentar al·legacions?


Chacón admet l'infrafinançament universitari i proposa un augment de 120 milions d'euros

Context: La consellera d'Empresa i Coneixement, Àngels Chacón, ha explicat que proposarà un augment d'uns 120 milions d'euros en el pressupost de 2020 per a les universitats del Principat. En declaracions a TV3, Chacón ha assegurat que els rectors 'tenen tota la raó' de queixar-se del dèficit de finançament del sistema universitari i ha assegurat que el seu departament treballa per incrementar el pressupost. A més, ha dit que caldria incrementar el pressupost en més de 500 milions d'euros els cinc anys vinents 'per apropar-se a la despesa mitjana que estan fent altres països d'Europa'. Els rectors de les vuit universitats públiques catalanes van escenificar ahir al vespre el front comú per reclamar un millor finançament que faci sostenible el model. En concret, reclamen recuperar l'any vinent els 900 milions d'euros de finançament públic d'abans de la crisi i un pla d'inversions de 100 milions d'euros. Davant d'aquesta petició, Chacón ha explicat que el 2017 es van destinar al voltant de 800 milions d'euros i, per tant, amb la seva proposta d'increment de 120 milions d'euros s'assolirien les reclamacions dels rectors.

Answer: d'uns 120 milions d'euros

Question: Quin augment del pressupost proposa Chacón per a les universitats?

Answer: 'tenen tota la raó' de queixar-se

Question: Què diu Chacón que tenen els rectors?

Answer: millor finançament

Question: Què van reclamar els rectors de les vuit universitats públiques catalanes?


L'incendi de Borrell a Flandes retrata a Europa el centralisme espanyol

Context: Josep Borrell ha causat un incendi diplomàtic enorme entre Espanya i Flandes, amb la decisió de retirar l'estatut diplomàtic del delegat de Flandes a l'estat espanyol. Ha estat una represàlia per les declaracions del president del parlament flamenc, Jan Peumans, en què criticava durament l'empresonament dels dirigents independentistes i en què qüestionava la qualitat de la democràcia espanyola. En la història de la Unió Europea, no hi ha precedents d'un cas com aquest, i el president de Flandes, Geert Bourgeois, ha comparegut per a adreçar un missatge clar a les autoritats espanyoles, per encàrrec del parlament: 'En aquest parlament hi ha unanimitat, a la dreta i a l'esquerra, per a dir que la decisió d'Espanya és desproporcionada.' I encara més: ha afegit que tenia la intenció de cridar a consultes l'ambaixadora espanyola a Bèlgica, Beatriz Larrotcha, per a demanar-li'n explicacions. En efecte, això que és impensable en l'Espanya de les autonomies, el president flamenc ho pot fer. Perquè l'anomalia en un estat descentralitzat i autènticament federal és l'espanyola i no pas la flamenca. A diferència de l'estat espanyol, Bèlgica permet que Flandes i Valònia tinguin representants diplomàtics, i que les competències de sengles governs les puguin desplegar i defensar internacionalment.

Answer: Jan Peumans

Question: Qui és el president del parlament flamenc?

Answer: la qualitat de la democràcia espanyola

Question: Què ficava en dubte Jan Peumans en les seves declaracions?

Answer: Beatriz Larrotcha

Question: A qui volia cridar a consultes el president de Flandes?


Cuba.- El Govern cubà anuncia maniobres militars per preparar-se davant d'”accions de l'enemic”

Context: MADRID, 9 (EUROPA PRESS)      El Govern de Cuba ha anunciat una sèrie de maniobres militars que es prolongaran durant cinc dies i que tenen entre els seus objectius “enfrontar les diferents accions de l'enemic”, si bé la nota oficial no inclou al·lusions a cap país en concret. El Ministeri de les Forces Armades ha confirmat que entre els dies 16 i 18 de novembre tindrà lloc l'Exercici Estratègic Bastió 2016 per “elevar la disposició del país per a la defensa i la preparació de les tropes i la població per enfrontar les diferents accions de l'enemic”. Els dies 19 i 20 de novembre, amb motiu dels Dies Nacionals de la Defensa, es realitzaran noves maniobres amb moviment de tropes i material de guerra. El Govern no descarta explosions “en els casos que es requereixi”, segons el comunicat recollit pel diari oficial 'Granma'. L'anunci ha arribat unes hores després de conèixer-se el triomf de Donald Trump a les eleccions presidencials dels Estats Units, tot i que les autoritats cubanes no han al·ludit en cap moment a aquest context. El magnat ha advocat per revisar un altre cop les relacions amb Cuba després de l'històric acostament promogut per l'Administració de Barack Obama.

Answer: cinc

Question: Quants dies trigaran les maniobres militars?

Answer: “enfrontar les diferents accions de l'enemic”

Question: Què es pretén amb les maniobres militars?

Answer: 16 i 18 de novembre

Question: Quan es dura a terme l'Exercici Estratègic Bastió 2016?


Barcelona defensa que el Peuat continua vigent malgrat la sentència del TSJC

Context: La tinent d'alcalde d'Urbanisme de Barcelona, Janet Sanz, ha assegurat aquest dijous que el Pla especial urbanístic d'allotjaments turístics (Peuat) 'és vigent legalment perquè no hi ha sentència ferma.'   Així ho ha assegurat en una roda de premsa després que el Tribunal Superior de Justícia de Catalunya (TSJC) anul·lés íntegrament en una sentència el Peuat al·legant inexistència d'avaluació econòmica i financera de l'actuacions a desenvolupar en execució del plantejament. Sanz ha insistit que, malgrat la sentència, 'a la ciutat de Barcelona no es donen, no es donaran noves llicències a hotels en el centre', i ha explicat que demanaran un aclariment jurídic al tribunal i no ha descartat que el consistori presenti un recurs de cassació davant el Tribunal Suprem (TS). Ha ressaltat que la sentència conté un vot particular d'una magistrada de la sala, i ha recordat que 'cap pla' recent o del passat incorpora la memòria econòmica, perquè el pla especial determina usos i condicions, però no càrregues indemnitzables als particulars, segons ella. També ha indicat que totes les sentències sobre el Peuat 'avalen que l'Ajuntament tenia capacitat i potestat plena per a desenvolupar un instrument urbanístic” per a regular els allotjaments hotelers i on es podien implantar. Necessitat de regular el turisme Ha recordat que el Peuat va ser fruit d'un consens ampli veïnal i polític progressista en tota la ciutat en relació a la necessitat d'una norma que 'permetés regular el turisme, posar ordre a una activitat que estava en la barra lliure.' Sanz ha insistit que el Peuat és un 'instrument necessari', solvent i segur jurídicament, i ha assegurat que ha situat Barcelona al capdavant de les ciutats europees i mundials que estan intentant regular el turisme. 'Al centre no hi caben més hotels, però el que necessitem són veïns i veïnes amb habitatges a preus assequibles', ha remarcat.

Answer: Peuat

Question: Què va anul·lar el TSJC?

Answer: un aclariment jurídic

Question: Què ha dit Sanz que demanarien al TSJC?

Answer: usos i condicions

Question: Què determina el Peuat?


Enviats tres artefactes explosius a instal·lacions de dos aeroports i una estació de tren de Londres

Context: La Policia britànica ha anunciat avui l'obertura d'una investigació després de l'enviament de tres artefactes explosius a instal·lacions de dos aeroports i una estació de tren de Londres, incidents que s'han saldat sense víctimes. La Policia Metropolitana ha detallat que els tres artefactes han sigut enviats als aeroports de Heathrow i Ciutat de Londres – sense que les operacions s'hagin vist afectades – i a l'estació de Waterloo. En el seu comunicat, ha indicat que els artefactes estaven en paquets postals grandària foli i, segons l'anàlisi dels artificiers, podrien haver provocat 'un petit incendi' després de la seva obertura. Així, ha assenyalat que un dels paquets, enviat a un edifici pertanyent a l'aeroport d'Heathrow, ha cremat després de la seva obertura, provocant que les instal·lacions fossin evacuades per precaució. 'El Comandament Antiterrorista de la Policia Metropolitana aborda els incidents com a vinculats i manté una visió oberta quant als motius', ha assenyalat, al mateix temps que ha emès una alerta als centres de transports de la ciutat perquè incrementen la vigilància. Finalment, ha manifestat que de moment no s'han produït arrests, mentre continuen les investigacions.

Answer: en paquets postals

Question: On estaven els artefactes explosius?

Answer: perquè incrementen la vigilància

Question: Per què s'ha dictaminat una alerta als centres de transport?

Answer: una investigació

Question: Què ha iniciat avui la Policia britànica?


El comitè d'empresa del metro de Barcelona reitera el rebuig a acceptar qualsevol arbitratge en el conflicte amb TMB

Context: ACN Barcelona.-Els representants del Comitè d'empresa del Metro de Barcelona van reiterar davant Josep Ginesta, secretari general del departament de Treball, Afers Socials i Famílies, el seu rebuig a qualsevol forma d'arbitratge per resoldre el conflicte amb la direcció del Metro de Barcelona. En la reunió mantinguda aquest dijous a la seu del departament de Treball, els representants del treballadors es van negar a tancar la porta a una sortida negociada i van reiterar la voluntat de seguir treballant per resoldre el conflicte i traslladar a l'assemblea de treballadors totes les propostes que es posin sobre la taula de negociació. El mateix Departament i el Síndic de Greuges, Rafael Ribó, han defensat un arbitratge en el conflicte del Metro, una proposta que ha acceptat la direcció de l'empresa però han rebutjat els representants dels treballadors i els sindicats.

Answer: qualsevol forma d'arbitratge per resoldre el conflicte amb la direcció del Metro de Barcelona

Question: Què declinen els representants del Comitè d'empresa del Metro de Barcelona?

Answer: Josep Ginesta

Question: A qui van manifestar els representants del Comitè d'empresa del Metro de Barcelona el rebuig a l'arbitratge?

Answer: un arbitratge

Question: Què defensa Rafael Ribó en relació al conflicte del Metro de Barcelona?


El País Valencià demana sensibilitat a Brussel·les en la crisi del sector citrícola

Context: El País Valencià ha demanat aquest dijous a la Comissió Europea que sigui 'sensible' a la crisi que viu el sector citrícola valencià i que hi hagi una major coordinació i control sobre les importacions, per a protegir als productors i evitar riscos fitosanitaris. La consellera d'Agricultura, Elena Cebrián, ha paticipat en un debat celebrat en la comissió d'Agricultura del Parlament Europeu on s'ha abordat la crisi dels cítrics a la UE, en particular al País Valencià i l'impacte de les importacions de països tercers. 'Demanem a la Comissió que siguin sensibles de la situació de la citricultura' i que es tingui en compte l'impacte de les importacions a escala quantitativa i les qüestions fitosanitàries, ha dit en declaracions a EFE. La consellera ha indicat que durant la seva visita a Brussel·les té previst abordar també 'la problemàtica' amb representants de l'Executiu comunitari, 'sempre amb ànim constructiu'. Cebrián ha qualificat de 'molt important' la demanda portada a Brussel·les 'de la mà' del sector agrari valencià, en favor 'd'unes condicions de reciprocitat' en els acords comercials que es pactin des de la UE amb tercers països. També es demana, ha assenyalat, 'una especial vigilància, una coordinació millor en els controls en duanes, a les fronteres, sobretot de cara als enormes riscos fitosanitaris en el cas de la citricultura però també de molts altres productes hortofructícoles'.

Answer: citrícola

Question: Quin sector està patint una crisi?

Answer: sobre les importacions

Question: Sobre què demana control el País Valencià a la Comissió Europea?

Answer: Elena Cebrián

Question: Com es diu la consellera d'Agricultura?


Vicent Marqués relata la història i els vincles de les cuines catalana i occitana

Context: Història de la cuina catalana i occitana, de Vicent Marqués, és un dels grans esdeveniments culturals i culinaris d'enguany. Explica la història de la cuina tradicional dels Països Catalans i Occitània mitjançant els seus plats. Conté documentació històrica, receptes, les denominacions del plat als diferents territoris i els dialectalismes que també hi ha de cada plat. És una feina ingent que Vicent Marqués va començar fa quaranta anys i que ha fet tot sol. Edicions Sidillà ha cregut en el projecte i ara n'ha publicat el primer volum, dels deu que contindrà. Nou-centes pàgines dedicades a les salses, els aperitius, les ensalades i les sopes.

Answer: Història de la cuina catalana i occitana

Question: Com es titula l'obra de Vicent Marqués?

Answer: fa quaranta anys

Question: Quan va començar a treballar-hi Vicent Marqués?

Answer: deu

Question: Quants volums tindrà l'obra?


Els partits xilens acorden un procés constituent que començarà amb un referèndum a l'abril

Context: Els partits polítics de govern i de l'oposició de Xile, tret del Partit Comunista (PC), han arribat de matinada a un acord històric per a començar un procés constituent inèdit al país, en resposta a un mes de protestes contra la desigualtat social al país llatinoamericà. L'acord 'per la pau social i la nova constitució', com l'han batejat, són dues pàgines amb dotze punts en què formulen una via que fins ara no s'havia provat a Xile per a elaborar una Carta Magna. El procés començarà a l'abril amb un plebiscit en què els xilens respondran a dues preguntes: 'Voleu una nova constitució?' i, en el cas de vot afirmatiu, 'Quina mena d'òrgan hauria de redactar la nova constitució?'. Per a aquesta segona pregunta es proposen dues possibilitats: una Convenció Constitucional, que estarà formada al cent per cent per ciutadans triats per a aquesta finalitat, o una Convenció Mixta Constitucional, en què la meitat dels membres serien parlamentaris. Els membres es triarien l'octubre del 2020, coincidint amb les eleccions regionals i municipals, amb un sistema de sufragi universal. L'òrgan constituent tindrà com a únic objectiu redactar la constitució, de manera que es dissoldrà un cop acabi aquesta tasca.

Answer: històric

Question: Com és l'acord a que han arribat?

Answer: un procés constituent

Question: Què han acordat de començar aquesta matinada?

Answer: acord 'per la pau social i la nova constitució'

Question: Com han titulat l'acord?


El Parlament Europeu anuncia que comença a tramitar el suplicatori del Suprem contra Ponsatí

Context: El Parlament Europeu ha anunciat oficialment l'arribada del suplicatori del Tribunal Suprem espanyol per a suspendre la immunitat de l'eurodiputada de JxCat Clara Ponsatí. Segons que ha dit al ple la vice-presidenta de la cambra Nicole Beer, la institució començarà a tramitar la sol·licitud, que ara ha de passar pel comitè d'afers jurídics, com ja es va fer en el cas de la del president Carles Puigdemont i el conseller Toni Comín. Aquest comitè haurà d'elegir un ponent per a fer l'informe sobre si s'aixeca la protecció a Ponsatí o no, un procés que pot durar mesos i que acaba amb una votació al plenari. Ponsatí s'ha estrenat aquesta setmana en el seu primer ple com a eurodiputada a Estrasburg. La petició va arribar al Parlament Europeu dilluns a la tarda, poques hores després d'haver-la enviada el president del Tribunal Suprem, Carlos Lesmes. Entre la documentació presentada pel Suprem, s'adjunta la sentència del judici de l'1-O, la interlocutòria de processament de Ponsatí i les ordres de detenció contra l'ex-consellera.

Answer: JxCat

Question: Per quin partit polític és eurodiputada Clara Ponsatí?

Answer: mesos

Question: Quant de temps es pot allargar l'informe sobre la decisió de suspensió de Ponsatí?

Answer: Estrasburg

Question: On ha assistit Ponsatí a un ple com a eurodiputada?


Quatre marxes es troben a la Plaça U d'Octubre de Girona per reclamar la fi de la repressió

Context: Unes cinc-centes persones han participat en les quatre marxes grogues organitzades avui i que han acabat a la Plaça U d'octubre de Girona. Els manifestants, equipats amb banderes estelades i pancartes, han cridat en favor de la llibertat dels presos polítics i per la independència. Les quatre marxes han sortit de diferents pobles propers a Girona. En concret, una ho ha fet de Celrà (Gironès) amb el seu batlle, Dani Cornellà, i una seixantena de persones. La resta han vingut de Palol de Revardit (Pla de l'Estany), Sarrià de Ter (Gironès) i Vilabrareix (Gironès). Un cop han arribat a Girona s'ha llegit un manifest en contra de la repressió de l'estat espanyol.

Answer: Unes cinc-centes

Question: Quantes persones han participat a les marxes?

Answer: la llibertat dels presos polítics i per la independència

Question: Per a què han cridat els manifestants?

Answer: Plaça U d'octubre

Question: On han acabat les quatre marxes?


Israel va a les urnes amb Netanyahu i Gantz de preferits

Context: Els ciutadans israelians votaran avui en unes eleccions legislatives molt disputades. El primer ministre, Benjamin Netanyahu, pugnarà amb la coalició centrista encapçalada per Benny Gantz i Yaïr Lapid. Segons les enquestes totes dues formacions obtindran si fa no fa els mateixos escons, però la disposició de l'espectre polític israelià beneficiarà Netanyahu, que obtindrà més suport de la resta de partits. Netanyahu, que ocupa el càrrec des del 2009 –més un mandat de tres anys en els noranta– aspira a superar David Ben-Gurion, pare fundador d'Israel, el primer ministre amb el mandat més llarg al capdavant del país, cosa que aconseguiria al juliol si pogués formar govern. Malgrat que els primers dies de campanya Netanyahu la seva candidatura rebé un sotrac per l'anunci del fiscal general, Avichaï Mandelblit, d'encausar-lo per corrupció, la seva popularitat ha tornat a enfilar-se. El seu partit, el Likud, torna a ser en les dues primeres posicions de les diverses enquestes.

Answer: des del 2009

Question: Des de quan Netanyahu és el primer ministre d'Israel?

Answer: tres

Question: Quant de temps va durar el mandat de Netanyahu en els anys noranta?

Answer: corrupció

Question: Per quin delicte vol el fiscal general encausar a Netanyahu?


Pimec qualifica de “pas enrere” la regulació de l'autoconsum elèctric perquè “bloqueja” la reindustrialització

Context: Girona (ACN).- Pas enrere, fre a la reindustrialització o decret insòlit al món occidental. La patronal Pimec no ha estalviat qualificatius contra la normativa que regula l'autoconsum elèctric, a la qual el Consell de Ministres va donar llum verd divendres. Per a la patronal, el decret “bloqueja” que les pimes puguin abaratir costos produint la seva pròpia energia i els resta competitivitat, també de cara a l'exterior. “En un moment on tothom demana reindustrialització és una incongruència que s'encareixin els costos energètics”, diu el president de Pimec, Josep González. La patronal també critica que l'aprovació de la norma, a dos mesos de les generals, evidencia “un pacte encobert” del PP amb les elèctriques.

Answer: insòlit al món occidental

Question: Com considera la Pimec que és el decret?

Answer: el Consell de Ministres

Question: Qui va donar llum verda a la normativa?

Answer: les elèctriques

Question: Amb qui té un pacte encobert el PP segons Josep González?


Grècia.- Tsipras defensa que la disputa entre la UE i l'FMI pel deute grec està perjudicant al país

Context: TESSALÒNICA (GRÈCIA), 11 (Reuters/EP)      La disputa entre el Fons Monetari Internacional (FMI) i la Unió Europea sobre com afrontar la crisi del deute grec està perjudicant al país, ha sostingut aquest diumenge el primer ministre grec, Alexis Tsipras. L'FMI encara no ha decidit si participa en un tercer rescat a Grècia signat el juliol de 2015, afirmant que no està convençut que el deute del país sigui sostenible o els seus objectius fiscals factibles. El deute públic del país supera el 170% del PIB, la més gran de la zona euro. “Jo diria que el que està creant les condicions de la demora a recuperar la confiança dels mercats i els inversors (…) és el constant xoc i desacord entre l'FMI i les institucions europees”, ha assenyalat Tsipras en roda de premsa a Tessalònica. Segons el primer ministre, aquestes desavinences estan impedint la inclusió del deute grec en el programa de compra d'expansió quantitativa (QE) del Banc Central Europeu (BCE). El BCE ha dit que no pot especificar quan podria començar a comprar bons grecs, però que Grècia necessita passar una anàlisi de sostenibilitat del deute  abans que això ocorri.

Answer: Alexis Tsipras

Question: Qui és el primer ministre grec?

Answer: juliol de 2015

Question: Quan es va signar el tercer rescat a Grècia?

Answer: supera el 170% del PIB

Question: Quin és el deute públic de Grècia?


El president de la JEC confirma que el Parlament Europeu els ha menystingut sobre Junqueras

Context: El president de la Junta Electoral espanyola (JEC), el magistrat Antonio Jesús Fonseca Herrero, ha confirmat avui que el Parlament Europeu ja sabia que divendres passat, 3 de gener, la JEC va dir que suspenia Oriol Junqueras com a eurodiputat. Ahir, l'eurocambra va dir en un comunicat que en el pròxim ple, dilluns vinent, esperava que hi hagués tant Junqueras com Carles Puigdemont i Toni Comín, qui considera diputats de ple dret d'ençà de la recent sentència del TJUE i amb efectes retroactius des del 2 de juliol. Arran dels dubtes suscitats des de la premsa espanyola sobre el fet de si el Parlament Europeu havia estat notificat amb la decisió de la JEC, el president de la JEC diu que sí que ho van fer saber. I concreta que va enviar dos correus electrònics 'a les direccions facilitades per la institució europea en l'àmbit de la convocatòria electoral dels dies 23 a 26 de maig del 2019' a les 20.48 del divendres 3 de gener. Segons la JEC, 'consta la recepció per part del Parlament Europeu d'ambdues direccions i la lectura d'una a les 10.10 del dia 6 de gener del 2020'. Fonts de l'eurocambra han confirmat a l'agència ACN que 'la notificació de la JEC va arribar', si bé fonts del gabinet del president David Sassoli no en tenien constància dilluns.

Answer: 3 de gener

Question: Quan va comunicar la JEC que suspenia Oriol Junqueras com a eurodiputat?

Answer: diputats de ple dret

Question: Com són considerats Junqueras, Puigdemont i Comín per l'eurocambra?

Answer: Fonts de l'eurocambra

Question: Qui ha verificat a l'ACN que la notificació de la JEC havia arribat?


L'audiència per extradir Julian Assange als EUA començarà el febrer del 2020

Context: El Tribunal de Magistrats de Westminster ha fixat el febrer de 2020 el començament de l'audiència per extradir als Estats Units el fundador del portal Wikileaks, Julian Assange, segons ha fet saber la cort avui, en un comunicat recollit pels mitjans britànics. El govern nord-americà ha acusat Assange de conspirar amb l'antiga analista d'Intel·ligència militar Chelsea Manning per filtrar material classificat l'any 2010. El fundador de Wikileaks continua a la presó de Belmarsh, a Londres, després que fos detingut per la policia a l'ambaixada de l'Equador l'11 d'abril, en la qual s'havia refugiat durant set anys per evitar el seu arrest. Assange va ser condemnat a cinquanta setmanes de presó el passat primer de maig després de ser declarat culpable d'infringir les condicions de la seva llibertat sota fiança en relació amb una sol·licitud d'extradició prèvia de Suècia, que el buscava perquè respongués per unes acusacions de violació i agressió sexual.

Answer: als Estats Units

Question: On es vol extradir Julian Assange?

Answer: Wikileaks

Question: Quin portal va fundar Julian Assange?

Answer: per filtrar material classificat l'any 2010

Question: Per a què va conspirar Julian Assange amb Chelsea Manning segons el govern nord-americà?


Público vincula Albert Rivera amb les conspiracions de l'operació Catalunya contra l'independentisme

Context: Albert Rivera també va participar en l'operació Catalunya contra l'independentisme? Aquesta és la qüestió que es formula el periodista Carlos Enrique Bayo en aquest article d'avui a Público, en què explica la presència del dirigent de Ciutadans en un casament on es va ordir el suposat pacte entre la policia espanyola i la Banca Privada d'Andorra per a revelar les dades bancàries de Jordi Pujol. Rivera va assistir al casament d'un familiar de l'advocat José María Fuster Fabra, ex-militant del partit d'ultradreta Fuerza Nueva, advocat del general Rodríguez Galindo, condemnat pels GAL, i actualment vinculat Ciutadans. Segons Público, en aquell casament, el 21 de juny del 2014, van assistir-hi com a convidats el director adjunt operatiu de la policia espanyola, Eugenio Pino, i el responsable de la unitat d'afers interns de la policia, Marcelino Martín Blas. Tots dos, explica el diari, van seure a la mateixa taula on seien el propietari de la Banca Privada d'Andorra, Higini Cierco, un altre ex-alt càrrec de la Banca i Fuster Fabra. Segons aquesta informació, cap al final del banquet Albert Rivera hi va fer cap.

Answer: policia espanyola i la Banca Privada d'Andorra

Question: Entre qui hi havia un suposat pacte?

Answer: 21 de juny del 2014

Question: Quan va ser el casament?

Answer: cap al final del banquet

Question: Quan va arribar Rivera al casament?


No comprem la primera moto que ens vulguin vendre, si us plau

Context: Escriure, sovint, serveix per a ordenar-se les idees. Hi ha gent que surt a passejar, o a córrer, a navegar, gent que pinta, que dibuixa organigrames, que cus. A mi em va bé escriure. És com si, a mesura que les paraules s'organitzen en fileres i omplen el buit blanc del paper o la pantalla, les idees que les sustenten anessin prenent sentit i consistència. O mostressin que els falten totes dues coses. Perquè, de vegades, ordenar també significa constatar que no, que aquell enfilall d'idees que et semblava tan clar en abstracte resulta que no suporta el negre sobre blanc, que s'enfosqueix, que trontolla, que es matisa tant que no s'aguanta.

Answer: Escriure

Question: Què serveix sovint per a ordenar-se les idees?

Answer: en fileres

Question: Com s'organitzen les paraules?

Answer: les idees

Question: Què sustenten les paraules?


Aixequen les cautelars contra la Xènia, una de les detingudes per les protestes contra la sentència

Context: El jutge ha aixecat les mesures cautelars contra Xènia G. R., una de les joves empresonades arran de les protestes contra la sentència del Tribunal Suprem espanyol. Les cautelars li impedien assistir a manifestacions i havia de comparèixer cada quinze dies davant d'un jutge. La Xènia, de vint-i-dos anys, va ser detinguda el divendres 18 d'octubre a la tarda al carrer de Jonqueres de Barcelona, al costat de la Via Laietana, quan tornava de la manifestació de la vaga general. Durant tretze dies va ser empresonada de manera preventiva a la presó de Wad Ras. 'La lluita continua. Continua a l'espera de judici, com la resta de companys que van sortir en llibertat.

Answer: Xènia G. R.

Question: Contra qui hi havia mesures cautelars?

Answer: contra la sentència del Tribunal Suprem espanyol

Question: Contra què protestava Xènia G. R.?

Answer: vint-i-dos

Question: Quants anys té la Xènia?


L'Obra Cultural Balear s'afegeix a la manifestació de l'ANC i Òmnium de la Diada

Context: L'Obra Cultural Balear torna a instar els socis i simpatitzants que s'afegeixin a la convocatòria d'enguany per Òmnium Cultural i l'Assemblea Nacional Catalana', segons que ha anunciat en una carta enviada a la massa social. L'OBC ho situa en la lògica que els ha dut a abonar totes les mobilitzacions ciutadanes de Catalunya a favor del dret de decidir i a la independència d'ençà del 2010. L'entitat confia que, 'com en les ocasions anteriors, la presència d'illencs a la Diada d'enguany sigui significativa'. La carta també informa: 'als illencs se'ns demana que facem la inscripció preferentment a la ciutat de Barcelona'. I afegeix que les inscripcions ja s'han obert al web apunt.assemblea.cat. Podeu trobar tota la informació sobre els actes de la Diada ací.

Answer: a favor del dret de decidir i a la independència

Question: Per què s'han fet mobilitzacions ciutadanes a Catalunya?

Answer: significativa

Question: Com estima l'entitat que serà l'assistència d'illencs a la Diada?

Answer: Barcelona

Question: On se sol·licita als illencs que facin la inscripció?


El diputat de Terol Existeix passa la nit en un lloc desconegut per les amenaces

Context: El diputat de Terol Existeix al congrés espanyol, Tomás Guitarte, ha hagut de passar la nit protegit i en un lloc desconegut per raons de seguretat, segons que ha explicat el portaveu de la formació, Amado Goded, en una entrevista a Antena 3. El vot de Guitarte, que serà a favor de Pedro Sánchez, és clau perquè pugui reeixir l'ajustada investidura del candidat del PSOE, i fa dies que denuncia amenaces i coaccions perquè es faci enrere. Cutanda, el poble on viu el polític aragonès, ja es va omplir de pintades com 'Guitarte traïdor' des que es va anunciar que donaria suport al PSOE. Ell mateix va interpel·lar la cambra baixa espanyola, dissabte passat, per demanar al responsable de les pintades que les esborrés. A més, ha rebut més de vuit mil correus electrònics exigint-li que es desdigui de la decisió de Terol Existeix. La formació i el diputat han titllat d'antidemocràtiques les pressions i han confirmat que complirien la seva paraula.

Answer: en un lloc desconegut

Question: On ha passat la nit Tomás Guitarte?

Answer: per raons de seguretat

Question: Per què ha tingut Tomás Guitarte que passar la nit en un lloc secret?

Answer: amenaces i coaccions

Question: Què ha denunciat Tomás Guitarte?


Els lletrats del Parlament Europeu consideren que la suspensió de Junqueras com a eurodiputat està ben feta

Context: Els serveis jurídics del Parlament Europeu han tornat a avalar la suspensió d'Oriol Junqueras com a eurodiputat i han negat que el president de la cambra, David Sassoli, hagués hagut de fer cap consulta prèvia al comitè d'Afers Jurídics. El comitè havia demanat clarificacions sobre el procediment i, segons fonts parlamentàries citades per l'agència ACN, els lletrats del Parlament Europeu han assegurat que Sassoli va seguir 'la via correcta' per a declarar vacant l'escó del vice-president. L'italià, de fet, va prendre aquesta decisió consultant primer amb aquests serveis jurídics, que ara es reafirmen en la seva posició. A la darrera reunió del Comitè d'Afers Jurídics del Parlament Europeu els eurodiputats van demanar d'aclarir quin era el rol del comitè en el reconeixement i la posterior retirada de l'acta a Junqueras. Concretament, els membres del comitè tenien dubtes sobre l'aplicació dels articles tres i quatre del reglament del Parlament Europeu, que apunten a la responsabilitat d'aquest comitè en la verificació de les credencials i a quan la cambra pot declarar la invalidació del mandat. El grup dels Verds/ALE vol incloure Junqueras en l'informe de credencials del comitè, que comprova que tots els eurodiputats hagin signat les declaracions d'interessos i que no existeixen incompatibilitats amb el seu escó.

Answer: correcta

Question: Com és la via que va seguir Sassoli segons els lletrats del Parlament?

Answer: la suspensió d'Oriol Junqueras

Question: Què han avalat els serveis jurídics del Parlament Europeu?

Answer: en l'informe de credencials del comitè

Question: On volen incloure a Junqueras els Verds/ALE?


Puig fixa el turisme com a objectiu estratègic del Botànic

Context: El País Valencià va batre el rècord de turistes el 2019, amb 29,6 milions de visitants. El president de la Generalitat, Ximo Puig, vol aprofitar-ho per reactivar l'economia. Puig ha presentat el pla estratègic de turisme del País Valencià 2020-2015 i ha explicat que comença un procés participatiu i obert per a treballar la cooperació i l'acció col·laborativa entre tots els agents i entre totes les destinacions del sector turístic. Avui s'ha reunit amb el secretari de Turisme, Francesc Colomer, el director general de Turisme, Herick Campos, amb representants d'ajuntaments, cambres de comerç, universitats i associacions empresarials del sector. El president ha informat que el pla estratègic s'aprovaria abans de l'estiu, després del procés de discussió que ara comença, on es convoca tots els actors a participar-hi: de professionals, empreses privades i patronals fins a universitats i sindicats. Del seu punt de vista és un bon moment per a planificar els cinc anys vinents, perquè el turisme ha aportat 13.400 milions d'euros durant el 2019, dels quals 9.600 van procedir del turisme internacional, que ja aporta gairebé 10 milions de visitants, un 68% més que el 2014.

Answer: 2019

Question: Quan ha batut el rècord de turistes el País Valencià?

Answer: abans de l'estiu

Question: Quan s'aprovarà el pla estratègic?

Answer: 13.400 milions d'euros

Question: Quant ha aportat el turisme durant el 2019?


Google qüestiona a la justícia espanyola la censura de webs de l'1-O

Context: Google s'ha adreçat al titular del jutjat número 13 de Barcelona, que instrueix una causa secreta contra l'independentisme, per a demanar que desbloqui l'accés a webs relacionades amb el referèndum del primer d'octubre, perquè diu que és una mesura 'desproporcionada'. La companyia nord-americana, en un escrit signat el 29 de maig proppassat i entrat al registre del jutjat el 4 de juny, diu que és innecessari de mantenir el blocatge de cinc webs del referèndum, vuit mesos després, segons que informen El Punt Avui i ElDiario.es. 'Google ILC considera respectuosament que el manteniment indefinit [del blocatge] pot resultar innecessari per a la consecució dels fins pretesos i pot haver afectat projectes i continguts allotjats a Google Cloud que no tenen res a veure amb la investigació', diu l'escrit. El 26 de setembre la companyia va rebre el requeriment del jutjat cd'anul·lar el servei de Google Cloud de servidors vinculats als dominis referendum.cat, ref1oct.cat, ref1oct.eu,  referendum.es i garantiespelreferendum.com. Tot plegat formava part d'una gran desplegament de censura contra les webs que informaven del referèndum, fins al punt que tant el jutge Juan Antonio Ramírez com la jutgessa del TSJC Mercedes Armas van fer tancar desenes de dominis. Però fou debades, perquè la quantitat de rèpliques que se'n van fer va sobrepassar la capacitat de censura.

Answer: desproporcionada

Question: Com creu Google que és la mesura que s'ha adoptat?

Answer: 4 de juny

Question: Quin dia es va registrar al jutjat l'escrit de Google?

Answer: Google Cloud

Question: Quin servei es va requerir a Google que anul·lés als servidors de determinats dominis?


Què pot fer caure Pedro Sánchez? Cinc respostes a la incògnita del pressupost

Context: Pedro Sánchez es juga l'estabilitat del govern espanyol a tot o res. Divendres el consell de ministres aprovarà el pressupost i l'enviarà al congrés perquè comencin a debatre'l. Si no té prou aliats per a evitar que li'n bloquin la tramitació, es podria precipitar el final de la legislatura. Els vots d'ERC, el PDECat i Compromís seran decisius. Creix la pressió sobre els partits independentistes i l'aritmètica és endimoniada. Què li cal, a Pedro Sánchez?

Answer: a tot o res

Question: A què es juga Pedro Sánchez l'estabilitat del govern espanyol?

Answer: Divendres

Question: Quin dia s'aprovarà el pressupost?

Answer: es podria precipitar el final de la legislatura

Question: Què podria passar si li bloquen la tramitació dels pressupostos?


La borsa tremola pel coronavirus i registra la pitjor setmana en una dècada

Context: La por que el coronavirus esdevingui una pandèmia que alenteixi l'economia global ja fa petja a les borses. Els mercats financers han tancat avui la pitjor setmana d'ençà de la crisi del 2008. Per a l'Íbex-35 ha estat la pitjor setmana d'ençà del rescat a Grècia. Ha caigut un 11,76% aquests últims cinc dies. Només avui, la caiguda ja ha estat alarmant i significativa: un 2,92%. És la quarta pitjor caiguda de tota la història de l'índex.

Answer: La por que el coronavirus esdevingui una pandèmia que alenteixi l'economia global

Question: Què afecta ja a les borses?

Answer: 11,76%

Question: En quin percentatge ha caigut l'Íbex-35 en els darrers cinc dies?

Answer: alarmant i significativa

Question: Com ha estat avui la caiguda de l'índex?


Brussel·les investiga els ajuts de la Generalitat per a renovar la flota d'Air Nostrum

Context: La Comissió Europea (CE) ha anunciat que obriria una investigació per a determinar si el pla de nou milions d'euros previst per la Generalitat per a renovar la flota de l'aerolínia Air Nostrum compleix les regles de la Unió Europea. L'executiu comunitari vol determinar si aquesta injecció per a adquirir avions més sostenibles i eficaços viola o no la normativa en matèria d'ajudes estatals de la Unió Europea. Amb tot, Brussel·les ha aclarit en un comunicat que l'obertura de la investigació, que sorgeix d'una denúncia de Ryanair, 'no prejutja de cap manera el resultat' i que dóna a les parts l'oportunitat de presentar-hi al·legacions. El president de la Generalitat, Ximo Puig, ha manifestat la discrepància sobre la investigació i ha recordat que la qüestió aeronàutica és objecte de litigis històrics amb alguns dels operadors privats. Ha dit que l'objectiu és ajudar empreses valencianes a lluitar contra el canvi climàtic i en favor de la innovació. En un comunicat, la Generalitat ha assegurat que les ajudes van complir els requisits comunitaris i que són 'similars' a unes altres concedides per la Unió Europea i el Banc Europeu d'Inversions (BEI).

Answer: per a renovar la flota de l'aerolínia Air Nostrum

Question: Per a què ha previst la Generalitat un pla de nou milions d'euros?

Answer: Ryanair

Question: Qui ha provocat l'obertura de la investigació del pla per renovar la flota d'Air Nostrum?

Answer: La Comissió Europea

Question: Qui va a investigar el pla de la Generalitat per a renovar la flota d'Air Nostrum?


La CUP convoca una concentració de suport als regidors de Reus davant els jutjats

Context: La CUP ha convocat una concentració de suport als dos regidors de Reus a les 8.30 davant els jutjats de la ciutat. Els Mossos d'Esquadra van detenir ahir al matí Oriol Ciurana i Marta Llorens a l'ajuntament. Van ser encausats per un presumpte delicte d'odi per haver protestat contra la presència de la policia espanyola en hotels de la ciutat, però s'havien negat a anar a declarar dues vegades. Ciurana i Llorens declararan a les 9.00 als jutjats de Reus, després d'haver passat una nit a la comissaria dels Mossos. Ahir al vespre, la jutgessa va rebutjar la petició d'habeas corpus de les defenses perquè la fiscalia va estimar que les detencions eren procedimentals i que els dos regidors tenen els drets garantits. Una vegada hagin declarat, és previst que siguin alliberats.

Answer: Oriol Ciurana i Marta Llorens

Question: A qui van detenir ahir els Mossos d'Esquadra?

Answer: delicte d'odi

Question: De què s'acusa a Oriol Ciurana i Marta Llorens?

Answer: jutjats de Reus

Question: On declararan Oriol Ciurana i Marta Llorens?


La crisi s'accentua a Compromís després de l'acord amb Podem

Context: Una desena de representants institucionals ha abandonat les executives del Bloc i, en alguns casos l'executiva de la coalició Compromís, en senyal de protesta per la 'manca de democràcia interna' al procés pel qual s'ha decidit la coalició electoral amb Podem per presentar-se a les eleccions espanyoles. L'eurodiputat Jordi Sebastià va fer ahir una roda de premsa amb els membres crítics del Bloc Nacionalista Valencià per presentar el manifest 'Amb tu, #MésCompromís' on expressen les seves crítiques respecte de la forma com s'ha assolit l'acord amb Podem. Sebastià i la resta de crítics han elaborat aquest document que compta amb el suport de més de 600 persones per manifestar la seva disconformitat amb la fórmula electoral escollida i per reclamar més 'democràcia interna'. El corrent crític va apuntar que 'la majoria' preferia presentar-se el 20-D com a Compromís. També van demanar la convocatòria d'un congrés extraordinari del Bloc Nacionalista Valencià i un congrés constituent de Compromís, que haurien de celebrar-se després de les eleccions del 20-D, segons van assenyalar els crítics. Pel que fa a la coalició Compromís-Podem han assegurat que donaran tot el seu suport a Joan Baldoví, cap de llista de la candidatura per València.

Answer: Una desena

Question: Quants representants institucionals han abandonat les executives del Bloc?

Answer: per la 'manca de democràcia interna'

Question: Per què protesten amb aquest abandonament?

Answer: Amb tu, #MésCompromís

Question: Com es titula el manifest que van presentar?


Borràs diu que ERC ha confirmat a JxCat que s'abstindrà a la investidura de Sánchez

Context: La portaveu de Junts per Catalunya (JxCat) al congrés espanyol, Laura Borràs, ha assegurat que ERC els ha informat que mantindrà l'abstenció en el debat de la investidura. 'Ja ens ha dit que no, que no canviarà', ha dit als passadissos del congrés. De JxCat ha dit: 'No estem en condicions d'investir un govern d'Espanya quan es vol destituir el president de la Generalitat de Catalunya.' En declaracions a la Cadena Ser ha retret als republicans que no hagin optat per una estratègia conjunta a l'hora de pressionar per obtenir garanties. [EN DIRECTE] El debat d'investidura de Pedro Sánchez al congrés espanyol Per la seva banda, el portaveu d'ERC al congrés espanyol, Gabriel Rufián, ha recordat que ja han pres una 'decisió ferma' sobre el sentit del vot a la investidura, però ha defensat que l'executiva del partit analitzi les decisions de la Junta Electoral espanyola. 'Crec que és positiu que un partit s'adapti i analitzi la realitat si bé és cert que nosaltres tenim una decisió ferma adoptada també pels màxims òrgans del partit', ha exposat en una entrevista a RNE abans de la sessió d'investidura. Ha afirmat que ha de 'respectar els temps i formes' del partit i ha rebutjat 'avançar-se a la decisió' de la reunió d'avui al matí.

Answer: Junts per Catalunya

Question: De quina formació política forma part Laura Borràs?

Answer: ERC

Question: Quin grup polític ha notificat a JxCat que s'abstindrà en el debat de la investidura?

Answer: Cadena Ser

Question: En quin mitjà de comunicació ha fet declaracions Laura Borràs?


Ada Colau visita Cuixart, Sànchez i Forn a les presons de Madrid

Context: La batllessa de Barcelona, Ada Colau, ha visitat els presos polítics catalans empresonats a Madrid. Així ho ha anunciat ella mateixa a través de les xarxes socials. Colau ha pogut entrar a la presó de Soto del Real per a visitar Jordi Sànchez i Jordi Cuixart, i el mateix a Estremera, on ha visitat Joaquim Forn. Junqueras, diu Colau, no ha estat possible veure'l. 'Que estiguin en presó preventiva és injust. Que estiguin a centenars de quilòmetres de casa seva és cruel.

Answer: els presos polítics catalans empresonats a Madrid

Question: A qui ha anat a veure Ada Colau?

Answer: Soto del Real

Question: En quina presó està Jordi Sànchez?

Answer: Junqueras

Question: A qui no ha pogut veure Ada Colau?


Es reactiva la recerca dels desapareguts a les Illes per la tempesta Glòria

Context: Les tasques de recerca dels desapareguts a Mallorca i a Eivissa per la tempesta Glòria continuen avui, segons ha informat la Guàrdia Civil. L'operatiu que es duu a terme per localitzar l'home desaparegut en el torrent de Na Mora a Fornalutx (Mallorca) es centrarà aquesta jornada en el mar, com dies enrere. En l'operatiu de recerca hi participa també Salvament Marítim i Protecció Civil. A Eivissa també continuen les tasques de recerca, que continuen centrades en el mar. Cal recordar que a Eivissa van desaparèixer dues persones durant els efectes de la tempesta Glòria. No obstant això, ahir es va trobar un cos a la cala Sant Vicent i, segons Salvament Marítim, podria ser l'home de 41 anys que va desaparèixer dimarts passat.

Answer: en el torrent de Na Mora

Question: On va desaparèixer un home?

Answer: dues

Question: Quantes persones van desaparèixer a Eivissa durant el temporal?

Answer: a la cala Sant Vicent

Question: On van trobar un cos ahir?


L'Equador es paralitza amb una vaga general contra Lenín Moreno

Context: Després d'una setmana de protestes, encapçalades pels sindicats i els moviments indígenes, avui ha començat una vaga general que ha paralitzat el país i ha fet sortir als carrers a milers de persones. Les protestes s'oposen a l'últim paquet de reformes econòmiques del govern del president de l'Equador, Lenín Moreno, que planteja eliminar les ajudes al consum de combustible i la liberalització dels preus. Les mesures van ser aprovades després d'un acord amb el Fons Monetari Internacional perquè aquest facilités 4.200 milions de dòlars per al país. Aquest matí les protestes a Quito, capital de l'estat, han estat aturades per la policia amb gasos lacrimògens i la gran mobilització al centre de la ciutat pot acabar amb importants enfrontaments, ja que el Palau del Govern està rodejat per militars i policies. La mobilització, que ha provocat talls de carreteres a Quito i a Guayaquil i dures càrregues de la policia, han deixat un balanç dos morts i desenes de ferits des de l'inici de les protestes, amb prop de set-cents detinguts. El govern, a més, ha declarat l'estat d'excepció durant com a mínim un mes i ha traslladat el govern a la ciutat de Guayaquil.

Answer: una setmana

Question: Quan fa que estan protestant?

Answer: una vaga general

Question: Què han començat avui?

Answer: Lenín Moreno

Question: Qui és el president de l'Equador?


Rajoy estudia de denunciar el parlament per la querella presentada contra Llarena

Context: El govern espanyol de Mariano Rajoy ha confirmat que l'Advocacia de l'estat espanyol ja ha demanat la documentació sobre la decisió del Parlament de Catalunya de querellar-se contra el jutge del Tribunal Suprem Pablo Llarena, per veure si aquesta acció pot ser constitutiva d'un delicte de malversació. La mesa del parlament va aprovar divendres la proposta de Junts per Catalunya, ERC i la CUP de querellar-se contra Llarena per presumpta prevaricació. L'acord es va adoptar quan, un dia abans, el jutge es va negar a excarcerar Jordi Sànchez perquè pogués assistir al debat d'investidura. El president del govern, Mariano Rajoy, ja va avisar ahir que si la querella 'la paga' el parlament podria incórrer en un delicte de malversació de fons públic. Segons ell, 'l'única cosa que ha de fer' la cambra catalana i que 'incompleix' des de les eleccions del 21 de desembre és elegir un candidat que compleixi la llei, 'estigui en estat de governar' i que es dediqui a 'atendre els interessos generals dels ciutadans'.

Answer: La mesa del parlament

Question: Qui va aprovar la proposta per querellar-se contra Llarena?

Answer: per presumpta prevaricació

Question: Per què es volen querellar Catalunya, ERC i la CUP contra Llarena?

Answer: Jordi Sànchez

Question: A qui es va negar a treure de la presó Llarena?


L'institut el Palau comença el curs sense vuit professors dels nou que són investigats

Context: Calma tensa a l'institut de secundària el Palau de Sant Andreu de la Barca (Baix Llobregat), on el curs passat la fiscalia va obrir una investigació contra nou professors. Els acusa de delictes d'odi per haver fet comentaris 'despectius' i 'humiliants' envers la Guàrdia Civil i envers alumnes fills d'agents després del primer d'octubre. Les portes del centre van tornar a obrir ahir amb els nervis propis de qualsevol inici de curs i amb la incògnita de saber quin ambient s'hi respiraria. Però enguany hi ha hagut canvis: vuit professors dels nou que eren investigats de bon començament han canviat de centre per allunyar-se del focus mediàtic. 'L'any passat la sensació era que estàvem fiscalitzats per aquestes famílies que van desencadenar la denúncia de la fiscalia. Ens sentíem vigilats, que ens estaven a sobre', explica una professora afectada.

Answer: d'odi

Question: Quins delictes imputa la fiscalia als professors?

Answer: per haver fet comentaris 'despectius' i 'humiliants' envers la Guàrdia Civil i envers alumnes fills d'agents

Question: Per què la fiscalia ha imputat als professors per un delicte d'odi?

Answer: vuit

Question: Quants professors dels nou investigats han marxat de l'institut Palau de Sant Andreu de la Barca?


El Tribunal Superior Electoral del Brasil prohibeix la candidatura de Lula da Silva

Context: El Tribunal Superior Electoral de Brasil ha decidit que l'ex-president Luiz Inácio Lula da Silva, ara a la presó acusat de corrupció, no podrà presentar-se a les pròximes eleccions presidencials. La sentència, que ha tingut el vot a favor de quatre magistrats i un en contra, és justificada per la seva condemna. Lula da Silva encapçala gairebé totes les enquestes com a candidat a les eleccions, que seran el 7 d'octubre. Els seus advocats han avançat que recorreran la decisió al tribunal Suprem del Brasil, que aquest mes ha d'estudiar l'apel·lació de Lula per a ser alliberat. Tanmateix, encara que sortís de la presó, les lleis brasileres prohibeixen les candidatures d'aquells a qui hagin ratificat els veredictes de culpabilitat en una primera apel·lació, com en el cas de Lula. La seva formació, el Partit dels Treballadors, encara no ha anunciat què farà finalment, però moltes mirades es fixen en el número dos de Lula, l'antic batlle de São Paulo Fernando Haddad, com a alternativa al capdavant de la candidatura.

Answer: corrupció

Question: Quin delicte se li inculpa a Lula da Silva?

Answer: al tribunal Suprem del Brasil

Question: A quina instància recorreran la sentència els advocats de Lula da Silva?

Answer: Partit dels Treballadors

Question: A quina formació política pertany Lula da Silva?


Batlles de la Costa Daurada apel·len a la responsabilitat individual per l'afluència de veïns de segona residència

Context: Els batlles d'Altafulla, Torredembarra, Vila-seca (Tarragonès), Mont-roig del Camp (Baix Camp) i Calafell (Baix Penedès) han apel·lat a la responsabilitat individual dels ciutadans i han demanat que no es traslladin a les segones residències en aquests municipis. Han assegurat avui a l'ACN que aquest cap de setmana s'ha incrementat l'afluència de veïns procedents principalment de l'àrea metropolitana de Barcelona i de l'Aragó. Tots han demanat que se segueixin les recomanacions de la Generalitat i el govern espanyol. A més, Salou (Tarragonès) ha decretat el tancament dels establiments comercials i d'oci, com ara teatres, cinemes, sales de festa, discoteques o pubs. Només podran mantenir l'activitat els establiments integrats als hotels, centres sanitaris o socials residencials i els comerços dedicats exclusivament a la venda d'aliments i material de neteja i higiene. 'Que tothom es quedi a casa seva, no a les segones residències.

Answer: a la responsabilitat individual

Question: A què han apel·lat els batlles?

Answer: l'afluència de veïns

Question: Què s'ha incrementat aquest cap de setmana?

Answer: comercials i d'oci

Question: Quins establiments estan tancats a Salou?


El PP trucarà a Vox per a continuar negociant la presidència d'Andalusia

Context: El secretari general del PP, Teodoro García Egea, ha dit aquest que avui contactarà amb Vox per a repetir l'acord amb els ultres que ja van tancar amb Ciutadans per repartir-se la mesa del Parlament d'Andalusia. Si bé ha assegurat que 'més que discutir mesures concretes', ha dit que el rellevant és que 'comenci a caminar' la legislatura. En declaracions a Onda Cero, recollides per Europa Press, el dirigent popular ha defensat que l'acord programàtic amb Ciutadans, recolzat per 47 diputats, han de ser 'les vies per les quals circuli el tren'. Tanmateix, ha dit que parlaria amb el secretari general de Vox per a sumar els seus dotze diputats al pacte. 'Trucaré a Ortega Smith durant el dia d'avui. Amb tota normalitat, contactarem amb qui volen fer fora Susana Díaz', ha assegurat.

Answer: Teodoro García Egea

Question: Qui és el secretari general del PP?

Answer: amb Vox

Question: Amb qui es ficarà en contacte avui Teodoro García Egea?

Answer: 47

Question: Quants diputats han recolzat l'acord entre Ciutadans i el PP?


El TSJC retira als Mossos la competència exclusiva de seguretat del Palau de Justícia

Context: El Tribunal Superior de Justícia de Catalunya ha retirat la competència exclusiva en seguretat que tenien els Mossos d'Esquadra al Palau de Justícia de Barcelona. Ho ha decidit avui el president del tribunal, Jesús Barrientos, que ha acordat amb el cap de la policia espanyola que hi afegiria agents i que aquest cos dirigiria el dispositiu de seguretat. En un comunicat, el TSJC diu: 'La decisió obeeix a la previsió d'extremar la seguretat de l'edifici i garantir-ne el funcionament arran de la possibilitat que el Parlament de Catalunya decideixi, tot i la suspensió acordada pel Tribunal Constitucional, d'executar allò disposat en la llei 19/2017 del 6 de setembre, en l'article 4.4 de la qual es disposa la supressió del Tribunal Superior de Justícia de Catalunya i la figura del seu president.'   L'article 4.4 de què parla Barrientos correspon a la llei del referèndum i diu: 'Si en el recompte dels vots vàlidament emesos n'hi ha més d'afirmatius que de negatius, el resultat implica la independència de Catalunya.' I s'hi afegeix: 'A aquest efecte, el Parlament de Catalunya, dins els dos dies següents a la proclamació dels resultats oficials per la Sindicatura Electoral, farà una sessió ordinària per a efectuar la declaració formal de la independència de Catalunya, concretar-ne els efectes i iniciar el procés constituent.' Per tant, aquest article no parla específicament d'allò que diu Barrientos. En canvi, l'article 66 de la llei de transitorietat sí que preveu que el Tribunal Superior de Justícia de Catalunya es converteixi en el Tribunal Suprem de Catalunya, 'òrgan judicial superior en tots els ordres, en el qual culmina l'organització judicial de Catalunya'. També diu: 'El president del Tribunal Suprem serà nomenat pel president o presidenta de la Generalitat a proposta de la Comissió Mixta prevista a l'article 72.' Per una altra banda, els Mossos d'Esquadra han assegurat que obeiran la decisió del Tribunal Superior de Justícia de Catalunya, però que no 'entenen' la decisió ni en comparteixen 'els motius ni les necessitats'. 'El cos sempre ha demostrat, demostra i demostrarà la lleialtat absoluta a les directrius i instruccions de la judicatura', ha dit l'inspector portaveu, Albert Oliva.

Answer: la policia espanyola

Question: Quin cos dirigirà a partir d'ara la seguretat del Palau de Justícia de Barcelona?

Answer: Tribunal Suprem de Catalunya

Question: En què diu l'article 66 de la llei de transitorietat que es convertiria el Tribunal Superior de Justícia de Catalunya?

Answer: els motius ni les necessitats

Question: Què no comparteixen els Mossos de la decisió de Barrientos?


Colau convoca la Comissió de Seguretat per informar de l'actuació dels serveis municipals durant l'atemptat

Context: El govern municipal de l'Ajuntament de Barcelona, encapçalat per l'alcaldessa Ada Colau, ha sol·licitat aquest divendres la convocatòria d'una sessió extraordinària de la Comissió de Presidència, Drets de la Ciutadania, Participació, Seguretat i Prevenció per informar de l'actuació dels serveis municipals durant l'atemptat terrorista. La sol·licitud s'ha fet arribar a la Presidència de la Comissió. Cal recordar que l'atac, que va tenir lloc el 17 passat, va deixar 14 persones mortes i més de cent ferides en un atropellament massiu a les Rambles. Després, el conductor de la furgoneta va caminar durant una hora i mitja fins a la zona universitària de la ciutat, on va assassinar una altra persona per robar-li el cotxe i fugir.

Answer: per informar de l'actuació dels serveis municipals durant l'atemptat terrorista

Question: Per què volen convocar aquesta sessió extraordinària?

Answer: a la Presidència de la Comissió

Question: A qui han sol·licitat que es convoqués aquesta sessió?

Answer: 14

Question: Quantes persones van morir a l'atemptat terrorista?


Sala i Martín desmunta les manipulacions d'El País sobre el canvi de seu d'empreses catalanes

Context: L'economista Xavier Sala i Martín ha deixat en evidència el periodista Xavier Vidal-Folch i el diari El País a propòsit de les manipulacions informatives sobre la marxa d'empreses de Catalunya. En un fil publicat a Twitter, Sala i Martín explica que Vidal-Folch va acusar-lo de 'traïdor' per haver negat que el canvi de seu d'algunes empreses catalanes provocaria desocupació i pobresa. Mesos després, l'economista ha fet una recopilació de dades i ha citat el ministeri d'Hisenda espanyol mateix per demostrar que el seu impacte econòmic ha estat gairebé nul. També assenyala que una de les raons per les quals Vidal-Folch pot haver fet una 'anàlisi esbiaixada' de la situació econòmica a Catalunya és la mala situació econòmica d'El País, que, segons Sala i Martín, 'no pot sobreviure sense els ajuts econòmics del govern espanyol' i per això ha de sumar-se a la lluita contra l'independentisme. Vegeu el fil sencer ací:  En aquest “brillant” article escrit a l'Octubre, Xavier Vidal-Folch em va qualificar de “l'economista més sectari de Catalunya”, de “miserable intel·lectual”, de formar part de “l'apparatchik sobiranista” i fins i tot de “traïdor a Catalunya” (Obro FIL) https://t.co/9turRHZ1lB — Xavier Sala-i-Martin (@XSalaimartin) 5 de maig de 2018   La raó per a tants insults era que jo havia dit que l'impacte del trasllat de seus seria limitat i que una gran part des trasllats responien a amenaces del govern central per fer entrar por als independentistes. Ell, en canvi, deia que generarien “paro y pobreza a mansalva”.

Answer: Vidal-Folch

Question: Qui va culpar de traïdor a Sala i Martín?

Answer: per haver negat que el canvi de seu d'algunes empreses catalanes provocaria desocupació i pobresa

Question: Per què va culpar de traïdor Vidal-Folch a Sala i Martín?

Answer: de “l'economista més sectari de Catalunya”, de “miserable intel·lectual”, de formar part de “l'apparatchik sobiranista” i fins i tot de “traïdor a Catalunya”

Question: De què va titllar Vidal-Folch a Sala i Martín en l'article que es va escriure a l'Octubre?


Puig vota en línia en la consulta a la militància pel govern de coalició espanyol amb Unides Podem

Context: El  president de la Generalitat i secretari general del PSPV, Ximo Puig, ha votat en línia en la consulta a la militància per a avalar l'acord de govern de coalició aconseguit amb Unides Podem per a governar a l'estat espanyol. 'Les comunitats autònomes necessitem estabilitat per a poder avançar', ha manifestat. Puig ha exercit el seu dret a vot mitjançant internet perquè no ha pogut acudir presencialment a la seva agrupació, a Morella, segons ha indicat en el seu compte de Twitter. Sí han dipositat el seu vot presencialment altres socialistes valencians, com el secretari d'organització del PSOE, José Luis Ábalos, el seu homòleg de la federació valenciana, José Muñoz, o la secretària general del PSPV de València, Mercedes Caballero.

Answer: en línia

Question: Com ha votat Puig?

Answer: estabilitat

Question: Què diu Puig que necessiten les comunitats autònomes per poder avançar?

Answer: Morella

Question: On és l'agrupació de Puig?


Luzón revoca la decisió de Moix i manté els fiscals del cas 3%

Context: El fiscal en cap d'Anticorrupció, Alejandro Luzón, ha revocat la decisió del seu antecessor en el càrrec Manuel Moix que va decidir apartar els fiscals José Grinda i Fernando Bermejo de la investigació sobre el presumpte cobrament de comissions per part de CDC a canvi d'obra pública i els manté en el cas. Segons informa la Fiscalia General de l'Estat en un comunicat, Luzón ha acordat deixar sense efecte el Reial decret del passat 10 d'abril pel qual es va substituir aquests fiscals i així ho ha comunicat al fiscal general de l'Estat, José Manuel Maza, que ha mostrat la seva conformitat.

Answer: Manuel Moix

Question: Qui ocupava abans de Alejandro Luzón el càrrec de fiscal en cap d'Anticorrupció?

Answer: el Reial decret del passat 10 d'abril

Question: Quina normativa queda sense efecte?

Answer: José Grinda i Fernando Bermejo

Question: A quins fiscals va treure Manuel Moix de la investigació?


El Partit Laborista considera de presentar una moció de censura contra Boris Johnson

Context: El Partit Laborista considera de presentar una moció de censura contra el primer ministre britànic, Boris Johnson. 'Qui hi confia, a part d'ell mateix?', ha dit a la BBC Diane Abbot, responsable d'Afers Interns del partit que encapçala Jeremy Corbyn. En aquest sentit, sobre la moció de censura ha dit que era 'una opció'. 'Contactem amb la resta de partits del parlament perquè, si fem una moció de censura, puguem presentar-la amb tota la confiança que tirarà endavant', ha dit Abbott. A part de tenir els vots necessaris, la moció requereix un candidat de consens perquè substitueixi Johnson al número 10 de Downing Street abans del 31 d'octubre, quan s'acaba el termini perquè s'executi el Brexit. En cas que no hi hagi cap candidat alternatiu, Johnson tindria la potestat de convocar eleccions, però sense un termini específic.

Answer: Boris Johnson

Question: Contra qui s'ha plantejat el Partit Laborista presentar una moció de censura?

Answer: d'Afers Interns del partit que encapçala Jeremy Corbyn

Question: De què s'encarrega Diane Abbot?

Answer: 31 d'octubre

Question: Quan finalitza el termini perquè s'executi el Brexit?


Esquerra Unida consultarà a les bases si trenca amb Podem a les Illes

Context: Esquerra Unida (EU) ha fet una assemblea avui per debatre sobre les seves diferències amb Podem. En aquest sentit, ha convocat els seus afiliats i simpatitzants a una consulta la pròxima setmana per decidir si trenquen la coalició. En concret, les bases hauran de decidir entre la ruptura o si accepten la proposta de Podem de designar el director general de Consum del govern, el director general de Promoció Sociocultural del Consell de Mallorca i un assistent del grup municipal de l'Ajuntament de Palma. Pablo Jiménez, diputat d'EU dins del grup d'Unides Podem al parlament, ha explicat que actuarà segons el que decideixin les bases. De totes maneres, Jiménez ha assenyalat que personalment és partidari de 'mantenir els ponts de la coalició, però millorant les estructures de funcionament intern'. Esquerra Unida assegura que el conflicte es deu a l'actuació completament autònoma i unilateral de Podem en les negociacions per forma govern amb el PSIB i Més per Mallorca.

Answer: sobre les seves diferències amb Podem

Question: De què ha debatut EU a l'assemblea?

Answer: afiliats i simpatitzants

Question: A qui han convocat a una consulta?

Answer: segons el que decideixin les bases

Question: Com diu que actuarà Pablo Jiménez?


L'SNP aspira a una victòria històrica a les eleccions de dijous

Context: Dijous hi haurà eleccions a les assemblees nacionals d'Escòcia, País de Gal·les i el Nord d'Irlanda. Unes eleccions marcades pel resultat del referèndum d'Escòcia i la majoria absoluta de David Cameron al govern britànic. De primer, les eleccions havien de ser el maig del 2015, però com que coincidien amb les del Regne Unit es van ajornar un any, i les legislatures van passar a durar cinc anys a partir d'aquell moment. Les eleccions del Regne Unit van donar la majoria absoluta als conservadors, encara que en aquestes tres nacions els 'tories' van obtenir uns resultats modests. A conseqüència d'això, les eleccions de dijous són marcades per les polítiques d'austeritat, no votades pels ciutadans dels territoris, i pel futur de les nacions després del referèndum escocès. L'SNP és el gran favorit a Escòcia El Partit Nacionalista Escocès (SNP), tot i la victòria dels contraris a la independència al referèndum, és el gran favorit a les eleccions.

Answer: Dijous

Question: Quin dia se celebraran les eleccions a les assemblees nacionals d'Escòcia, País de Gal·les i el Nord d'Irlanda?

Answer: David Cameron

Question: Qui ha obtingut la majoria absoluta al govern britànic?

Answer: per les polítiques d'austeritat, no votades pels ciutadans dels territoris, i pel futur de les nacions després del referèndum escocès

Question: Per què estan marcades les eleccions a les assemblees nacionals d'Escòcia, País de Gal·les i el Nord d'Irlanda?


Ciscar renuncia a presidir la Diputació d'Alacant vetat per C's

Context: El president del PP d'Alacant , José Ciscar, ha renunciat a ser el candidat a presidir la Diputació d'Alacant. Ciscar ha fet aquest anunci en conferència de premsa, informant que no recollirà l'acta de diputat i que centrarà les seves tasques en ser diputat a les Corts. El candidat del PP serà el batlle de Calp (Marina Alta), César Sánchez. Ciutadans (C's) havia posat com a condició per donar suport el PP a la Diputació d'Alacant, la llista més votada, que el candidat no fos Ciscar, ex-vice-president del govern amb Alberto Fabra, assegurant que no representava la regeneració. Amb tot, C's exigeix també renúncia d'un altre diputat, encausat per prevaricació i desobediència. En aquest sentit, el síndic adjunt de C's a les Corts, Emigdio Tormo, ha dit a través d'un comunicat que la renúncia de José Císcar 'és benvinguda, però el PP encara té un encausat per prevaricació en la seva llista per a aquesta institució'.

Answer: PP

Question: Quina ha estat la llista més votada a la Diputació d'Alacant?

Answer: a presidir la Diputació d'Alacant

Question: A què ha renunciat José Ciscar?

Answer: en conferència de premsa

Question: On ha comunicat Ciscar la seva renuncia a presidir la Diputació d'Alacant?


La Cambra de Comerç de Terrassa trenca relacions amb les institucions de l'estat

Context: El Ple de la Cambra de Comerç, Indústria i Serveis de Terrassa va acordar, en la reunió d'ahir a la tarda, reclamar una sentència absolutòria pels presos polítics catalans. L'acord s'elevarà al Consell General de Cambres de Catalunya perquè 'el moment excepcional que viu el país interpel·la directament als actors socioeconòmics' i considera convenient una 'postura unitària de les cambres de comerç catalanes'. El plenari també va acordar una presència institucional destacada en totes les manifestacions pacífiques contra una possible sentència condemnatòria. Així mateix i mentre duri la possible privació de llibertat dels presos polítics, la Cambra de Comerç de Terrassa declinarà l'assistència protocol·lària a qualsevol acte organitzat o convocat per part de les institucions de l'estat.

Answer: una sentència absolutòria pels presos polítics catalans

Question: Què va reclamar ahir el Ple de la Cambra de Comerç, Indústria i Serveis de Terrassa?

Answer: una 'postura unitària de les cambres de comerç catalanes'

Question: Què vol aconseguir l'organisme terrassenc portant l'acord al Consell General de Cambres de Catalunya?

Answer: pacífiques

Question: A quines manifestacions anirà la Cambra com a institució?


Investiguen la germana i les nebodes de Rita Barberá per haver demanat comissions

Context: La germana de l'ex-batllessa de València Rita Barberá i esposa de l'advocat José María Corbín, Assumpció Barberà, així com les seves tres filles estan sent investigades pel Jutjat d'Instrucció número 13 de València. La investigació forma part de l'operació pel suposat cobrament de comissions il·legals a contractistes de l'Ajuntament de València en l'etapa de govern del PP. Ahir la policia va detenir José María Corbín, cunyat de Rita Barberá i advocat de l'ex-secretària del grup popular de l'Ajuntament de València Mari Carmen García-Fuster, i el seu soci Diego Elum. Segons que han informat a Efe fonts de la investigació, avui agents de la Unitat Central Operativa (UCO) de la Guàrdia Civil han escorcollat el domicili d'Elum a la urbanització el Tossalet de Xàbia (Marina Alta). A continuació han escorcollat el xalet de Corbín en aquesta mateixa urbanització. Per ara són dotze les persones investigades en aquesta operació, però fonts judicials expliquen que la xifra encara pot créixer.

Answer: Rita Barberá

Question: De qui és germana Assumpció Barberá?

Answer: tres

Question: Quantes filles té Assumpció Barberà?

Answer: a la urbanització el Tossalet de Xàbia

Question: On està ubicat el domicili d'Elum?


El govern no es fia de la reforma de la constitució espanyola de Rajoy

Context: El conseller de la Presidència, Francesc Homs, que ha estat l'encarregat d'inaugurar la 47a Universitat Catalana d'Estiu (UCE), ha alertat el president del govern espanyol, Mariano Rajoy. Ha dit que no es fiava de la reforma que preparava el seu executiu i que el govern no consideraria cap proposta que no incorporés la llibertat i la democràcia a efectes de Catalunya, perquè no era possible d'incardinar Catalunya si no era pel reconeixement al dret de l'autodeterminació. Homs ha afegit que Catalunya havia de tenir memòria dels greuges viscuts i ha fet una crida per a 'anar junts i units' per a evitar que el govern espanyol tornés a imposar la seva voluntat sobre els interessos de Catalunya.

Answer: Francesc Homs

Question: Qui ha inaugurat la 47a Universitat Catalana d'Estiu?

Answer: dels greuges viscuts

Question: De què diu Homs que ha de tenir memòria Catalunya?

Answer: anar junts i units

Question: Què ha demanat el conseller de la Presidència?


El fiscal Ulled diu que el precedent del 9-N pot endurir possibles penes per l'1-O

Context: El fiscal anticorrupció de Barcelona Emilio Sánchez Ulled ha considerat que la sentència del 9N i la reforma del Tribunal Constitucional (TC) són dos precedents que poden influir en la 'valoració penal' que es faci d'un eventual referèndum sobre la independència de Catalunya l'1 d'octubre. En una entrevista de TV3, Ulled ha indicat que ara, a diferència del que va ocórrer abans de la consulta el 9N, 'hi ha dos elements addicionals' de cara al que pugui ocórrer l'1-O: la reforma del TC que preveu una determinada manera de donar compliment a les ordres del tribunal, que motiva les notificacions a càrrecs públics, i la sentència del 9N. Segons ha explicat, amb aquesta sentència d'estableix un precedent 'on la desobediència oberta a un mandat directe del TC ha estat valorada per un tribunal com a delicte', per la qual cosa aquests dos elements poden influir en la valoració penal de l'1-O. Declaracions sobre el cas Palau Sobre la retransmissió en directe dels judicis del 9N i cas Palau, ha considerat que s'està 'frivolitzant' encara que ha puntualitzat que el dret a la informació és sagrat i els procediments són públics, si bé al seu entendre no cal tractar-los com a competicions esportives. Ha justificat la rebaixa de la petició de pena de 26 a dos anys de presó per a l'acusada en el cas Palau Gemma Montull després de la confessió dels saquejadors confesos Fèlix Millet i Jordi Montull: 'És absolutament habitual, els fiscals ho fem constantment, està en la llei'. Ulled ha considerat que una confessió és un reforç objectiu de la prova i ha indicat que se li rebaixa la pena a Gemma Montull perquè es considera que té un nivell d'implicació menor al que inicialment se li va atribuir perquè actuava sota les ordres del seu pare.

Answer: fiscal anticorrupció de Barcelona

Question: Qui és Emilio Sánchez Ulled?

Answer: com a competicions esportives

Question: Com diu Emilio Sánchez Ulled que no cal tractar els judicis?

Answer: un reforç objectiu de la prova

Question: Què és una confessió segons Ulled?


La NASA anuncia una missió històrica per a aproximar-se al Sol

Context: La NASA emprendrà la seva primera missió espacial destinada a aproximar-se al sol. Segons que s'ha anunciat en una conferència de premsa, la sonda Solar Probe Plus, entre el 31 de juliol i el 19 d'agost de l'any vinent, provarà de penetrar en l'atmosfera solar i arribar a només 6,2 milions de quilòmetres del Sol amb la finalitat d'obtenir noves dades sobre aquest estel, vital per a la supervivència a la Terra. We've renamed our first mission to touch the sun as the Parker Solar Probe in honor of astrophysicist Eugene Parker: https://t.co/gpF1eqloid pic.twitter.com/F1KgjJLaO0 — NASA (@NASA) May 31, 2017  Sis milions de quilòmetres pot semblar una distància molt gran, però és gairebé deu vegades menor que l'òrbita de Mercuri, el planeta que té el Sol més a la vora. A mesura que la nau s'acosti al Sol, l'escut tèrmic que duu, construït amb un compost basat en carboni, haurà de suportar temperatures de més de 1.400 graus centígrads i esclats de radiació intensa. És evident que no es pot arribar a la superfície solar, però sí acostar-s'hi prou per a respondre algunes preguntes importants. En primer lloc, hom vol saber per què la superfície del Sol, que s'anomena fotosfera, no és tan calenta com l'atmosfera solar, la corona.

Answer: aproximar-se al sol

Question: Quin és l'objectiu de la missió espacial?

Answer: la sonda Solar Probe Plus

Question: Quina sonda provarà d'apropar-se al sol?

Answer: més de 1.400 graus centígrads

Question: Quines temperatures haurà de suportar la sonda quan s'apropi al sol?


El govern espanyol prohibeix d'impulsar el corredor 5G pactat entre Catalunya i Occitània

Context: El Ministeri d'Afers Estrangers espanyol ha aturat el projecte del corredor 5G del Mediterrani, impulsat pel Departament de Polítiques Digitals en col·laboració amb Occitània i amb l'aval de la Comissió Europea. Segons Catalunya Ràdio, el ministeri de Josep Borrell ha fet pressió per paralitzar aquest projecte transfronterer que havia de ser un banc de proves per a projectes que investiguen en vehicles autònoms i connectats. Aquest corredor era una aposta de la Unió Europea, que per a finançar aquesta mena de projectes exigeix que siguin transfronterers; per això Catalunya l'havia preparat amb la col·laboració del govern d'Occitània. Se n'havia de fer la presentació el mes de juny passat a Bucarest, Romania, i hi havien d'assistir el conseller Jordi Puigneró, el vice-president de la regió d'Occitània i alts càrrecs de la Comissió Europea. Tanmateix, la intervenció de Borrell va fer que aquest acte es vetés. Segons fonts del Departament de Polítiques Digitals, el ministeri es va posar en contacte amb la Comissió Europea perquè suspengués l'acte, on s'havia d'aprovar un pla de treball i obrir el projecte del corredor 5G a fons europeus.

Answer: Comissió Europea

Question: Per qui està avalat el projecte?

Answer: Bucarest

Question: On s'havia de fer la presentació del projecte?

Answer: transfronterers

Question: Com han de ser aquests projectes perquè la Unió Europea els financi?


Abad creu que la suspensió de la Cecot acordada per Foment del Treball vulnera els estatuts de la patronal

Context: El president de Cecot, Antoni Abad, ha  dit que avui era un 'dia trist' per a Foment del Treball. Ha lamentat la decisió que ha pres el president de Foment de sancionar Cecot amb la suspensió temporal fins a final d'any, durant el temps en què Joaquim Gay de Montellà restarà en el càrrec, segons que ha informat en un comunicat. Abad creu que aquesta decisió vulnera els estatuts de la patronal. 'És un carreró sense sortida, perquè els estatuts no ho preveuen', ha dit. Ha explicat que mantenia la intenció de presidir Foment del Treball quan acabi el mandat de Gay de Montellà, a final d'any, i ha lamentat que el president actual tingués un 'estil autoritari'. Gay de Montellà ha proposat als membres de la junta que votessin sobre la suspensió de Cecot.

Answer: trist

Question: Com ha estat el dia d'avui per a Foment del Treball segons Antoni Abad?

Answer: fins a final d'any

Question: Fins quan ha estat suspès temporalment Cecot?

Answer: els estatuts de la patronal

Question: Què vulnera la decisió de suspendre temporalment Cecot segons Abad?


El departament d'Estat dels EUA revisarà 15.000 nous correus electrònics de Clinton

Context: L'FBI ha descobert uns 15.000 correus electrònics nous enviats o rebuts per l'ara candidata demòcrata, Hillary Clinton, en el marc del cas que investiga l'ús privat mentre va estar al comandament de la departament d'Estat. Els documents, segons recull CBS, no es troben entre els 30.000 correus que es van lliurar al departament d'Estat per part dels seus advocats el desembre de 2014. El departament d'Estat ha confirmat haver rebut 'desenes de milers' de correus electrònics, personals i vinculats amb el treball, entre els quals hi ha els 14.900 trobats per l'FBI, i ha assenyalat que els revisarà. Clinton està al centre d'una investigació sobre la utilització del seu correu personal per a assumptes oficials durant la seva etapa com secretària d'Estat, entre 2009 i 2013. El director del FBI, James Comey, va sostenir el juliol que Clinton havia fet un ús 'descuidat' dels seus correus electrònics, però va optar per no presentar acusacions en contra seu.

Answer: uns 15.000

Question: Quants correus de Clinton ha descobert ara l'FBI?

Answer: per a assumptes oficials

Question: Per a què sembla que Clinton va usar el seu correu personal?

Answer: entre 2009 i 2013

Question: Quan va ser secretària d'Estat Clinton?


PSPV, Compromís i Podem mantenen l'opció pel Botànic i PP i Cs es reivindiquen com a referents del centre-dreta

Context: PSPV, Compromís i Unides Podem Esquerra Unida han reafirmat avui la seva aposta per un nou Botànic per a 'no tornar enrere' durant el primer debat electoral, organitzat per la Cadena Ser, en el qual el PP s'ha presentat com 'l'únic' partit capaç de traure' el País Valencià 'de la paràlisi' i Ciutadans ha advocat per un pacte 'a l'andalusa' encapçalat per la formació taronja. Les aliances postelectorals ha estat un dels temes abordats en el debat, en el qual han participat els candidats de PSPV (Ximo Puig), Compromís (Mónica Oltra), PP (Isabel Bonig), Ciutadans (Toni Cantó) i Unides Podem (Rubén Martínez Dalmau). En aquest punt, Oltra ha assenyalat que després del 28 d'abril el Botànic 'no és la primera, és l'única opció i no hi ha cap més', i ha advertit que hi ha 'anuncis que preocupen' i no permetran 'ni un pas enrere'. Així, ha demanat a Puig que sigui clar en aquest sentit, al qual ha respost que no té 'cap dubte' que 'el que ha anat bé' ha estat el pacte progressista, que ha sigut 'exemple' per a l'estat espanyol. Per la seva banda, Dalmau ha reivindicat aquest Botànic al País Valencià com també un govern espanyol del PSPV i Unides Podem. Cantó ha subratllat el seu 'no' a una aliança amb 'el PSC valencià' que ha 'entregat' l'educació 'al més radical dels nacionalistes' i ha apostat per un pacte 'a l'andalusa' amb PP i Vox en el qual Cs sigui qui l'encapçali.

Answer: de la paràlisi

Question: D'on diu el PP que es capaç de treure al País Valencià?

Answer: ni un pas enrere

Question: Què diu Oltra que no permetran?

Answer: el pacte progressista

Question: Què diu Puig que és el que ha anat bé?


L'ANC demana donacions per a pagar la condemna de Mas i els altres nou processats pel Tribunal de Comptes

Context: L'Assemblea Nacional Catalana (ANC) ha fet una crida pública per recaptar diners amb l'objectiu de pagar la condemna que el Tribunal de Comptes ha imposat a Artur Mas, Joana Ortega, Irene Rigau, Francesc Homs i sis persones més pels diners que es van gastar per organitzar el procés participatiu del 9 de novembre del 2014. A través de les donacions a la caixa de solidaritat, l'ANC va ajudar a pagar 2,9 milions de la fiança preventiva. La resta va córrer a càrrec de Mas, Ortega, Homs, Rigau i l'ex-secretari de Presidència Jordi Vilajoana, a qui el tribunal va embargar immobles. La sentència encara no és ferma i els condemnats no hauran de pagar fins que no es resolguin tots els recursos. ⬛⬜ L'Estat vol venjança. Davant la fiança de 4,9 milions d'euros que l'Estat demana a Artur Mas, Joana Ortega, Irene Rigau i Francesc Homs per l'organització del 9-N, responem amb solidaritat!

Answer: 2,9 milions

Question: Quants diners va recaptar l'Assemblea Nacional Catalana?

Answer: fins que no es resolguin tots els recursos

Question: Fins quan no han de pagar els condemnats?

Answer: 4,9 milions d'euros

Question: Quina fiança demana l'Estat a Artur Mas, Joana Ortega, Irene Rigau i Francesc Homs?


El comitè d'empresa de Ford Almussafes reivindicarà la viabilitat de la planta

Context: El Comitè d'empresa de Ford Almussafes defensarà la planta valenciana i reivindicarà la seva viabilitat davant les solucions o alternatives que es plantegin amb motiu del trasllat de la producció dels motors Ecoboost. Aquesta reivindicació es plasmarà en una resolució que es compartirà en el ple del comitè europeu de Ford que es farà dijous vinent a Colònia (Alemanya), segons ha acordat avui per unanimitat el comitè d'empresa. Tots els representants del comitè d'empresa han coincidit a respondre a la decisió de la companyia, que la setmana passada va comunicar el trasllat de la producció de motors Ecoboost 2.0 i 2.3 de València a Amèrica del Nord a partir de 2022. En el ple del comitè europeu es redactarà una resolució sobre les demandes dels representants dels treballadors, que es traslladarà a la direcció. Aquestes consistiran a defensar la viabilitat de la planta i la recerca de solucions o alternatives, com va assegurar Ford quan va anunciar el trasllat de la producció de motors en indicar que buscarà 'potencials oportunitats de producció' per a la factoria a través d'una revisió contínua de la seva cartera de productes. La planta té garantida una planta de muntatge de bateries per als nous Kuga endollables i híbrids que començarà a funcionar el setembre de 2020.

Answer: Ecoboost

Question: La producció de quins motors es vol traslladar de la planta valenciana?

Answer: Colònia

Question: On se celebrarà el ple del comitè europeu de Ford?

Answer: dijous vinent

Question: Quan es dura a terme el ple del comitè europeu de Ford?


Podem assegura que està treballant sobre l'Acord del Botànic i no en si entra al Consell

Context: VALÈNCIA, 5 (EUROPA PRESS)      La portaveu adjunta del grup Podem en les Corts Valencianes, Fabiola Meco, ha subratllat este dimarts que la seua formació política està ara mateix treballant sobre l'Acord del Botànic i no en si va a entrar o no a l'executiu valencià. “Nosaltres ara mateix estem treballant i debatent sobre l'Acord del Botànic i no en si anem o no a entrar en el govern”, ha recalcat. Així ho ha indicat Meco als mitjans de comunicació, després de la Junta de Síndics després de ser preguntada per la possibilitat que la seua formació política decidisca formar part del Consell, format per PSPV i Compromís amb el suport de Podem. Sobre esta qüestió, ha incidit que Podem ha manifestat diverses vegades la seua voluntat de mantenir una reunió amb PSPV i Compromís, que encara no té data concreta, però per a fixar una ampliació en alguns punts de l'Acord del Botànic en qüestions que considera “fonamentals”. “Això és el que nosaltres estem fent i les reunions que es mantinguin seran a efectes d'ampliar punts. No hi ha res més que això”, ha recalcat.

Answer: Acord del Botànic

Question: Sobre què està treballant ara Podem?

Answer: alguns punts

Question: Què vol ampliar Podem en l'Acord del Botànic?

Answer: PSPV i Compromís

Question: Qui forma el Consell?


Convoquen un acte unitari de suport als represaliats del 23-S tres mesos després de les detencions

Context: El col·lectiu de suport als represaliats del 23-S ha convocat demà un acte unitari de campanya a Terrassa (Vallès Occidental), just tres mesos després de les detencions. L'acte començarà a les 19.00 davant l'ajuntament amb parlaments de familiars, encausats i membres del grup de suport. Continuarà a les 19.30 amb els Cants per la Llibertat, que es fan diàriament per demanar la fi de la repressió, i s'acabarà amb l'acte participatiu de suport als represaliats, que és previst per a les 20.00. Divendres l'Audiència espanyola va acceptar el recurs d'apel·lació presentat per Alerta Solidària i va ordenar la llibertat sota una fiança de 5.000 euros de Xavier Duch, Eduard Garzón i Txevi Buïgas, tres dels presos del 23-S. Aquest cap de setmana s'han fet actes de benvinguda als seus municipis. Tanmateix, encara romanen a la presó quatre dels nou independentistes detinguts el 23-S: Ferran Jolis, Germinal Tomàs, Alexis Codina i Jordi Ros. [VÍDEO] La multitudinària rebuda a Xavi Duch després de tres mesos empresonat

Answer: Terrassa

Question: On es celebrarà demà l'acte unitari de campanya organitzat pel col·lectiu de suport als represaliats del 23-S?

Answer: diàriament

Question: Quan es realitzen els Cants per la Llibertat?

Answer: la fi de la repressió

Question: Què es demana amb els Cants per la Llibertat?


L'AVE convoca un gran acte empresarial per a reivindicar el Corredor Mediterrani el 26 de novembre a Elx

Context: El president de l'Associació Valenciana d'Empresaris, Vicente Boluda, ha anunciat avui un nou 'gran acte empresarial' per a reivindicar el Corredor Mediterrani que se celebrarà el 26 de novembre a Elx (Baix Vinalopó). Així ho ha avançat Boluda en una intervenció, al costat del president de la Generalitat Valenciana, Ximo Puig, després de l'Assemblea General d'AVE 2019 que s'ha celebrat a la Marina de València. Boluda ha assegurat que l'associació d'empresaris valencians 'incrementarà el treball' per a aconseguir que el Corredor Mediterrani sigui una realitat i ha assenyalat que aviat es presentaran els detalls de les accions previstes per a enguany. Entre ells, ja ha revelat que 'el gran acte' empresarial de 2019 serà el 26 de novembre a Elx. L'any passat, la cita va congregar a Barcelona més de 1.400 empresaris i representants de la societat civil. Amb aquest tipus d'actes, AVE persegueix escenificar la importància i necessitat d'aquesta infraestructura, conscienciar el conjunt del país perquè s'impliqui en la seva reivindicació i aconseguir que les administracions s'impliquen en la seva execució.

Answer: el Corredor Mediterrani

Question: Què es reclamarà en l'acte empresarial que ha anunciat Vicente Boluda?

Answer: a la Marina de València

Question: On s'ha dut a terme l'Assemblea General d'AVE 2019?

Answer: 26 de novembre

Question: Quan es realitzarà el gran acte empresarial que ha anunciat Vicente Boluda?


Millo reconeix que continuen la cacera de bruixes contra càrrecs de la Generalitat

Context: El delegat del govern espanyol a Catalunya, Enric Millo, ha reconegut que el govern de Rajoy continua destituint càrrecs de la Generalitat si rep informació que van participar en l'organització del referèndum. Això ja se sabia i la destitució de la directora de l'Institut de Seguretat Pública de Catalunya (ISPC), l'escola de Policia de Catalunya, Annabel Marcos, ho demostra. Però fins ara cap representant del govern espanyol no ho havia verbalitzat obertament. 'Quan es detecta o es descobreix que una persona ha actuat en contra de la llei, si és un alt càrrec, és apartat de la seva responsabilitat', ha dit Millo als micròfons de 'El matí de Catalunya Ràdio'. I Mònica Terribas li ha demanat: 'Però això no ho ha de decidir un jutge?' I Millo ha estat clar: 'No, perquè la decisió sobre un càrrec eventual correspon al govern espanyol.' Arran de l'aplicació de l'article 155, el govern espanyol té la potestat de fer i desfer dins l'administració catalana. A banda Annabel Marcos, no fa gaire també va destituir el secretari de Difusió i Atenció Ciutadana de la Generalitat, Antoni Molons.

Answer: càrrecs de la Generalitat

Question: A qui està destituint el govern espanyol?

Answer: ha actuat en contra de la llei

Question: Què ha fet el càrrec perquè se l'aparti de la seva responsabilitat?

Answer: secretari de Difusió i Atenció Ciutadana

Question: Quin càrrec tenia Antoni Molons?